ι8ο 
ARISTOTELIS 
tribus admotis congressi celeriter dilabuntur. Nam 
modo antea dicto hi etiam coire visi sunt. 
C A P. V. (vulgo et Scaligero YL) 
Mollusca eodem modo coeunt, polypus, sepia, 
loligo. Os enim ori, bracilia brachiis componunt. 
Polypus cum eo, quod vocant caput, in terram 
verso nitens brachia explicauerit, alter passis item 
flagellis adaptat sese ita, vt acetabula inter se con¬ 
tinuentur. Aiunt nonnulli, marem habere non nihil 
simile genitali in vno ex brachiis, quod duo maxi¬ 
ma acetabula continet; id protendi quasi neruosum 
vsque in medium brachium, atque totum in narem 
2 feminae inseri. Sepiae autem et loligines comple¬ 
xae, commisso inter se vtrinque ore et brachiis, 
contrariis natatibus simul feruntur. Aptant etiam 
nares quae vocantur naribus: natant autem altera 
prorsum, altera rursum. Edunt oua per tubum, 
quem physeterem Graeci, fistulam LatLni vocant, 
qua parte etiam coire dicuntur a quibusdam. 
C A P. VI. (vulgo et Scaligero VII.) 
Crusta contecta, vt locustae et gammari et 
squillae atque eiusmodi, eorum modo coeunt, quae 
retro vrinantur, vt, cum alter supinam inuertat cau¬ 
dam, ei suam interponat alter. Coeunt ineunte 
